钦定古今图书集成/明伦汇编/氏族典/第441卷 > 《廖用贤尚友录》 > 蒋公顺
## 钦定古今图书集成/明伦汇编/氏族典/第441卷 > 《廖用贤尚友录》 > 蒋公顺

按《万姓统谱》：公顺，清湘人。壮岁即学举子业，精研义
理之学，从鹤山魏了翁游者七年，所得益广。筑室湘
源，命之曰“一鹤”，鹤山发其义为之铭。时为亲老求仕，
会别之杰制置两淮，携公顺与俱，以解安丰围。补官，
监施州靖江税。再调沅州黔阳尉，辟常德府桃源令未赴而卒。尝著《迺祖龙溪家传》，以扬潜德，凡师友辩
订微言奥论，凡千馀纸。